OzLabs/hebrew-wiki-articles huggingface dataset:
יחסי ניו זילנד – שוודיה

יחסי ניו זילנד–שוודיה הם יחסי החוץ בין ניו זילנד לבין שוודיה.

== יחסים דיפלומטיים ==
לא לניו זילנד ולא לשוודיה יש שגרירות הממוקמת במדינה השנייה. ניו זילנד פתחה שגרירות בסטוקהולם במהלך שנת 2008, אך היא נסגרה ב 1-ביולי 2012, בעקבות החלפת הממשלה, וקודם לכן, לשוודיה הייתה שגרירות בוולינגטון, אשר נסגרה ב-1995.

מאז, ניו זילנד יוצגה באופן רשמי בשוודיה באמצעות השגרירות בבריסל, בלגיה, והשגרירות השוודי בקנברה, אוסטרליה מכסה גם את ניו זילנד. קונסוליית כבוד כללית שוודית ממוקמת בוולינגטון, וקונסוליית כבוד באוקלנד.

היחסים הפוליטיים, נחשבים טובים. בנוסף להיות שתיהן חברות בארגונים וקבוצות רב-לאומיות שונות, ממשלות ניו זילנד ושוודיה משתפות פעולה דרך קבוצת "חברי רפורמת הסבסוד של דלק המאובנים" ודרך "ברית מחקר גלובלית על גזי חממה חקלאיים. הסכם חופשות עבודה בין שתי המדינות קיים מאז 2001.

== הגירה ==
במהלך שנות ה-70 של המאה ה-19 ממשלת ניו זילנד השתמשה בסוכנים על מנת לגייס מהגרים מכל רחבי סקנדינביה. ב-1881 היו 1,264 ילידי-שוודיה שחיים בניו זילנד, ומספר זה התרחב ב-1901 ל-1548, לפני שפחת במידה ניכרת בעשורים הבאים. מאז שנת 2001 חלה צמיחה צנועה במספר השוודים שעוברים לניו זילנד, כאשר 1,353 אנשים דיווחו כי נולדו בשוודיה בשנת 2013 במפקד האוכלוסין של ניו זילנד. בנוסף, 1,401 ניו זילנדים ציינו יש להם שורשים שוודיים. ישנן שתי עמותות שוודיות בניו זילנד: Svenska Föreningen Nya Zeeland (האגודה השוודית בניו זילנד, בתרגום חופשי), אשר ממוקמת באוקלנד, ואיגוד שוודיה-ניו זילנד בע"מ בוולינגטון.

נכון ל-2001, 687 אנשים אשר נולדו בניו זילנד היו תושבי שוודיה. יש מועדון חברתי עבור הניו זילנדים החיים בשוודיה, כמו גם שני מועדונים משולבים עבור אוסטרלים וניו זילנדים במדינה.

== סחר ==
ב-2014 הערך הכולל של הסחר הבינלאומי בין ניו זילנד ושוודיה עמד על 358 מיליון דולר ניו זילנדי. מתוך זה, 62 מיליון דולר ני"ז היה היצוא של ניו זילנד לשוודיה, והשאר היצוא של שוודיה לניו זילנד.

ב-2016, "אגודת העסקים ניו זילנד סקנדינביה" קידמה קשרים מסחריים בין שתי המדינות. הארגון המשותף לממשלה השוודית ולמגזר הפרטי במדינה, "שוודיה עסקית", מכסה גם את ניו זילנד במשרדיו בסידני, אוסטרליה.

== הערות שוליים ==
אימפריה (יצרנית רכב)

אימפריה שנת 1932 (25 [[כ"ס)]]
אימפריה TA-9, שנת 1937
אימפריה TA-8, שנת 1948
לוגו של חברת אימפריה, (על דגם IMG קבריולה שנת 1929) 
אימפריה (Imperia Automobiles) היא חברה בלגית לייצור כלי רכב. החברה נוסדה ב-1906 ופעלה עד 1948.

בשנת 2009 שב המותג של מכונית ספורט היברידית.

==היסטוריה==
המכוניות הראשונות אשר ייצרה החברה היו של 3,000 סמ"ק, 4,900 סמ"ק ו-9,900 סמ"ק. הדגמים הראשונים של החברה עוצבו על ידי מעצב הרכב הגרמני פול הנזה (Paul Henze).

ב-1910 התמזגה חברת "אימפריה" עם חברת Springuel (יצרני כלי רכב בלגיים משנת 1907–1912).

ב-1921 נבנו מכוניות עם מנוע של 5,600 סמ"ק אשר הוחלפו במנועי 4 צילינדרים 3,000 סמ"ק, 32 שסתומים. בשנת 1937 נבנו מנועי 6 צילינדרים, 1,624 סמ"ק.

במשך 4 שנים השתלטה חברת אימפריה על שלושה יצרני רכב בלגיים: בשנת 1927 השתלטה על חברת "Métallurgique" (חברה לייצור כלי רכב בלגיים (1898 - 1928), בשנת 1929 השתלטה על חברת "Compagnie Nationale Excelsior" (חברה לייצור מכוניות בלגיות אשר נוסדה בשנת 1904), ובשנת 1931 השתלטה על חברת "Fabrique d'armes Émile et Léon Nagant" (נוסדה בשנת 1859).

ב-1934 התמזגה חברת אימפריה עם חברת מינרבה, אבל בשנת 1939 החברות התפצלו.

ב-1948 נסגר המפעל.

== תמונות ==
<gallery>
Imperia TA 7 Hirondelle (1937) pic4.JPG|אימפריה TA 7 שנת 1937
Imperia TA 7 Hirondelle (1937) pic5.JPG|אימפריה TA 7 שנת 1937, קבריולט
Imperia 1935.JPG|אימפריה שנת 1935
1929 Imperia 5-25 HP Cabrio IMG 7549 - Flickr - nemor2.jpg|אימפריה IMG, קבריולט שנת 1929
Brussel B PM 056829.jpg|אימפריה דגם TA-8, שנת 1948 - לוח הבקרה
1937 Imperia TA-9 Diane berline side.JPG|אימפריה TA-9, שנת 1937
1937 Imperia TA-9 Diane berline r3q.JPG|אימפריה TA-9, שנת 1937
ImperiaRACmai2012.jpg|אימפריה RACmai, שנת 2012
</gallery>

==ראו גם==
* מינרבה (יצרנית רכב)

==לקריאה נוספת==
* [http://www.imperia-auto.be/en/news.php אימפריה - מכוניות קונספט] (Imperia Automobiles, un concept)

==קישורים חיצוניים==

* 
* [https://www.youtube.com/watch?v=E4dQsJxC1xA מוזיאון אימפריה], באתר יוטיוב (9:00 דקות) 

קטגוריה:יצרני רכב בלגיים
קטגוריה:בלגיה: תחבורה
תחנת האוטובוסים המרכזית של מוסקבה

תחנת האוטובוס המרכזית במוסקבה (Московский автобусный вокзал, הידוע בעיקר כמרכז המסחר והבידור שצ'לקובסקי, ТРЦ «Щелковский») היא תחנת אוטובוסים מרכזית הממוקמת על כביש שצ'לקובסקי, סמוך לתחנת מטרו באותו שם במזרח העיר מוסקבה ומשרתת קווי אוטובוס היוצאים ל-54 ערים (15 מתוכם בינלאומיים). התחנה נמצאת בבעלות חברת "תחנות האוטובוס של מחוז מוסקבה" ומופעלת על ידי חברת "מוסטרנסאבטו" (ברוסית: Мострансавто) ובשיאה עברו בה מדי יום 30,000 איש ו-1,667 אוטובוסים ביממה והיא נחשבה לאחת מתחנות האוטובוס הגדולות ברוסיה.
== היסטוריה ==
מבנה התחנה נחנך לראשונה ב-1971 ונבנה על פי פרויקט של האדריכלים רוצ'גוב, נסטרוב וגינזבורג. המבנה הורכב משלוש קומות: בקומה הראשונה אולם ההמתנה, היכל הכרטיסים, בית קפה ומסופים, בקומה השנייה אולמי המתנה ובקומה השלישית מסעדה. בתחנה 11 מסופים, 3 מהם בינעירוניים והשאר בינלאומיים. בשנת 1997 שופץ מבנה התחנה.

בשנת 2015 תוכנן לסגור את התחנה לצורך שיפוצים נרחבים והעברת כל קווי האוטובוס לתחנת האוטובוס "שערי הדרום" שנחנכה באפריל 2015 (ומשמשת בעיקר קווי אוטובוס בינלאומיים). השלמת השיפוץ תוכננה לשנים 2017-2018. במסגרת התוכנית תוכנן לבנות על מתחם התחנה מבנה חדש ובו מסופים מודרניים וקומות מסחר ובידור בתחנה, כשעלות השיפוץ מוערכת ב-7 מיליארד רובלים. שיפוץ המבנה החל ב-14 ביוני 2017, עם הריסת המבנה הישן כאשר כבר ב-25 באפריל 2017 נחנך מסוף אוטובוסים זמני ששימש קווים בינעירוניים, עד להשלמת השיפוץ.

פתיחת התחנה מחדש תוכננה ליוני 2020 והיא כוללת 11 קומות. אך הפתיחה נדחתה בעקבות מגפת הקורונה ברוסיה ובסופו של דבר היא נפתחה ב-29 באוקטובר 2020, בנוכחות ראש עיריית מוסקבה סרגיי סוביאנין, מושל מחוז מוסקבה אנדריי וורוביוב ובכירים בעיריית מוסקבה. תחנת האוטובוס החדשה מורכבת מ-11 קומות, מתוכן חמש מתחת לאדמה. בקומת הקרקע יש כספומטים, דלפק מודיעין ומחסן. אזור בילוי, בית קפה וקולנוע ל־500 מושבים נמצאים בקומה החמישית. הקומה השישית שמורה לחדרי המתנה, חדרים לאמהות ולילדים ומשרד רפואי. חמש קומות תת-קרקעיות מאוכלסות בחנויות ומוסכים לתיקוני אוטובוסים, כמו גם מלוניות לנהגים. שמונה מסופים מסופקים לאוטובוסים פרבריים בתחנה, ומתוכננת גישה לקווים בי-אזוריים ובינלאומיים בקומה השישית: רמפות מיוחדות לאוטובוסים מוקמו בגובה 32 מטר. כמו כן בבניין החדש יש חניה תת-קרקעית ל-955 מכוניות, חנויות, בתי קפה. לתקשורת בין הקומות, ישנן ארבע מעליות שקופות, שיכולות לשמש גם אנשים עם מוגבלות בניידות. החלק החיצוני של הבניין החדש מזכיר ספינת זכוכית עם גאמוטריה גלית שקופה שחלקו העליון מרופד בלוחות אלומיניום.

==גלריה==
<gallery mode=packed heights="150px">
Moscow bus station 01.jpg|מראה בפנים התחנה
Moscow bus station 03.JPG|חניית האוטובוסים ליד מסופי התחנה
Moscow bus station 02.jpg|קיר מוזאיקה באולם ההמתנות בקומה השנייה בתחנה
Moscow bus station 06.JPG|מסוף הורדה והעלאת נוסעים
Щёлковский автовокзал.jpg|המבנה ההרוס, 2017
Временное размещение Щёлковского автовокзала в подэстакадном пространстве.jpg|המסוף הזמני
Moscow bus station 05.JPG|התחנה הישנה
Moscow Central Bus1.jpg|התחנה החדשה
Moscow Central Bus4.jpg|מראה בפנים התחנה
Moscow Central Bus3.jpg|מרכז המסחר והבידור שצ'לקובסקי
</gallery>

==קישורים חיצוניים==

* 
* [https://shelkovskij-avtovokzal.ru/ אתר מידע נוסף] 
==הערות שוליים==

קטגוריה:מוסקבה: תחבורה
קטגוריה:רוסיה: תחנות מרכזיות ומסופי אוטובוסים
ג'ורג' עזרא

ג'ורג' עזרא בארנט (באנגלית: George Ezra Barnett; נולד ב-7 ביוני 1993) הוא מוזיקאי, זמר וכותב שירים אנגלי.

לאחר שפרסם שני מיני אלבומים, את Did You Hear the Rain? באוקטובר 2013 ואת Cassy O' במרץ 2014, הוציא לאור כסינגל את השיר Budapest, שהגיע למקומות הראשונים במצעדים ברחבי העולם והקנה לו פרסום רב. ביוני 2014 הוציא לאור את אלבום הבכורה שלו, Wanted on Voyage. סינגלים נוספים ששחרר: Cassy O', Blame It on Me, Shotgun, Listen to the Man, Barcelona, Did You Hear the Rain.

== ילדותו ==
ג'ורג' עזרא בארנט נולד בהרטפורד, הרטפורדשייר שבאנגליה, כבן לשני מורים. למד בבית הספר היסודי בבנגאו, ולאחר מכן בבית הספר 'סימון בלה'. הוא עבר לבריסטול בשנת 2011 כדי ללמוד בתיכון למוזיקה. אחיו, אית'ן ברנט, הוא גם זמר וכותב שירים, וידוע בשם 'Ten Tonnes'.

== סגנון מוזיקלי ==
עזרא אומר שההשפעות המוזיקליות שלו הן בוב דילן ו-וודי גאת'רי. זאיין לואו, תקליטן לשעבר בBBC אמר שהוא "אחד הזמרים החזקים והעוצמתיים שיש בסביבה." האובססיה לבוב דילן הניעה את עזרא למצוא עוד אמנים אמריקאים. "מתוך סקרנות," הוא אומר, "הלכתי לחפש לאיזה אמנים הוא היה פעם מקשיב. וכך מצאתי את לדבלי, וודי גאת'רי והאולין וולף". עזרא שמע תקליט של לדבלי וניסה לשיר כמוהו. "בצד האחורי של התקליט היה כתוב שהקול שלו היה כל כך גדול, שהיית צריך להוריד את העוצמה בפטיפון שלך", הוא אומר. "אהבתי את הרעיון של לשיר בקול גדול, אז ניסיתי את זה."

== קריירה מוזיקלית ==

ביוני 2013 עזרא ניגן על הבמה של BBC בפסטיבל גלסטונבורי. באוקטובר 2013 הוציא את המיני אלבום '?Did You Hear The Rain'. השיר 'בודפשט' שמתוך האלבום הגיע למקום השישי באיטליה. עזרא היה נגן תומך של סאם סמית', באסטיל ועוד. במרץ 2014 הוציא את המיני אלבום השני שלו, Cassy O'. ביוני 2014 הוציא לאור את האלבום הראשון שלו, Wanted on Voyage. האלבום נכנס לטבלת האלבומים של בריטניה והגיע למקום השלישי. האלבום הצליח גם באוסטרליה, אוסטריה, בלגיה, דנמרק, גרמניה, הולנד, אירלנד וניו זילנד. 14 שבועות אחרי ששוחרר, הגיע האלבום למקום הראשון. בדצמבר 2014 האלבום מכר מעל לחצי מיליון עותקים בבריטניה. בינואר 2015 הוא הוכתר לאלבום השלישי הכי נמכר בבריטניה.

ב-28 במרץ 2015, התארח עזרא בסאטרדיי נייט לייב. הוא הופיע שוב בטלוויזיה כמה שבועות לאחר מכן, בתוכנית של ג'יימס קורדן, שם ביצע את 'בודפשט'.

== פודקאסט ==
בפברואר 2018, עזרא שחרר את הפרק הראשון בפודקאסט שלו, 'ג'ורג' עזרא וחברים'. שם, במשך 45 דקות, הוא משוחח עם אמנים אחרים. הסדרה החלה עם אד שירן, שהתארח ב-12 בפברואר 2018. ההשראה של עזרא לפודקאסט הייתה מתוך האזנה לפודקאסטים של קומיקאים שמארחים קומיקאים. בתוכנית הוא אירח עוד אמנים כגון Rag'n'Bone Man, סם סמית', אלטון ג'ון ועוד.

==קישורים חיצוניים==

* 

קטגוריה:אמני קולומביה רקורדס
קטגוריה:מוזיקאים בריטים
קטגוריה:מוזיקאים אנגלים
קטגוריה:מוזיקאי רוק
קטגוריה:מלחינים בריטים
קטגוריה:מלחינים אנגלים
קטגוריה:פזמונאים בריטים
קטגוריה:זמרי רוק בריטים
קטגוריה:זמרים-יוצרים בריטים
קטגוריה:זוכי פרס המוזיקה הבריטית
קטגוריה:אנגלים שנולדו ב-1993
האח הגדול (תוכנית טלוויזיה פולנית)

האח הגדול פולין היא סדרת טלוויזיה המופקת על ידי Endemol. בסה"כ שודרו עד כה 5 עונות, כולל עונת VIP אחת.
העונה הראשונה שודרה בשנת 2001. התוכנית היא הגרסה הפולנית לתוכנית המציאות הבינלאומית האח הגדול המשודרת ברחבי העולם, ושהחלה ב-1997 בהולנד על ידי המפיק ג'ון דה מול.
לוגו חברת אנדמול פולין, המפיקה את תוכנית האח הגדול במדינה

== הפורמט ==
כל העונות של התוכנית נמשכו 15 שבועות, למעט העונה השלישית, שנמשכה 12 שבועות.

בתחילת התוכנית, קבוצת משתתפים הכוללת כתריסר אנשים, נכנסת לבית המכונה "בית האח הגדול". מדובר במבנה המכוסה כולו במצלמות, חלקן נסתרות וחלקן גלויות, המנותק מכל אמצעי תקשורת וממבנים אחרים. בשלוש העונות הראשונות בית האח היה ממוקם בכפר סקוצ'ין שעל יד ורשה, ובהמשך, בשתי העונות שלאחר מכן, הבית היה בכפר ביאלני ורוצלבסקי הסמוך לעיר ורוצלב. במהלך התוכנית משודרים חייהם של הנוכחים בבית, הקרויים דיירים, והצופים עוקבים אחר מעשיהם ואחר מערכות היחסים שלהם. החיים בבית מוכתבים על ידי קול עבה, מסתורי ובלתי נראה, שהאדם מאחוריו נקרא "האח הגדול". האח הגדול נותן הוראות לדיירים ומטיל עליהם משימות שחובה לבצע. בנוסף, מדי שבועיים מתקיימות "הדחות". האח הגדול קורא לכל משתתף בתורו לחדר אטום מיוחד, בו הוא נשאל על יחסיו עם המתמודדים השונים וכן נאלץ לבחור שני דיירים שיעזבו את התוכנית. 2 הדיירים (או יותר, במקרה של תיקו) שהכי הרבה מתמודדים הצביעו נגדם מועמדים להדחה, ובמשך השבוע הצופים מצביעים באמצעות מסרונים אילו דיירים יעזבו את התוכנית, כאשר בסוף השבוע מודח סופית אחד הדיירים מהבית. תהליך זה חוזר במשך מספר שבועות עד אשר נותרים שלושה דיירים בבית. בשלב זה מתחיל "הגמר", בו הצופים בוחרים, מבין שלושת הדיירים, מי יהיה הדייר המנצח. 

בעונות הרביעית והחמישית, שהופקו על ידי TV 4, הכללים הללו שונו מעט, והחל מתחילת התוכנית בוצעו הדחות על בסיס שבועי, כאשר בנוסף להדחות הרגילות הודח בשבוע נתון לפחות אדם אחד שחרג, אפילו במעט, מכללי התוכנית. לקראת סוף העונה, בכל אופן, פסקו ההדחות על בסיס חריגה מכללי התוכנית, וההדחות חזרו להיות חד-שבועיות ומבוססות על הצבעות בלבד. בנוסף, בעונות אלו הגיעו דיירים חדשים במהלך התוכנית, אפילו בשלבים מתקדמים שלה, וזאת בניגוד לנהוג בעונות הראשונות בהן הוכנס משתתף חדש רק כתחליף למשתתף שעזב מרצונו את התוכנית.

== הרייטינג של התוכנית ==
{| class="wikitable sortable" style="text-align: center; margin-bottom: 10px;"
!מספר עונה
! צופים<br>
(במיליונים)
|-
| 1
| 4.5
|-
| 2
| 3
|-
| 3
| 2.2
|-
| 4
| 0.5
|-
| 5
| 0.3
|-
| ממוצע
| 2.1
|}
העונות ה-4 וה-5 לא צברו עניין רב כמו שלוש העונות הראשונות של האח הגדול, כפי שמוצג בתרשים לעיל.

== ביקורת ==
* התוכנית נחשבת על פי רבים כלא מוסרית. במספר מדינות (כמו צ'כיה) התוכנית הוענשה על חוסר הגינות. המתנגדים לתוכנית טוענים כי היא לא מוסרית, וכי היא אנטי-חברתית. כמו כן, מספר פסיכולוגים ופסיכותרפיסטים מאמינים כי מטרת התוכנית אינה אתית ומוסרית, וטוענים כי פסיכולוגים אשר יסכימו לשתף פעולה עם תוכנית כגון זו יפגעו באתיקה של המקצוע שלהם.

== כתוביות פתיחה ==
סגנון כתוביות הפתיחה של האח הגדול פולין 4.1 היה מחווה לכתוביות האח הגדול אוסטרליה, והתקיים שימוש באותו שיר נושא, ובאותה עין (המייצגת את סמלו של האח הגדול), המזוהה עם התוכנית.

==קישורים חיצוניים==
* 

== הערות שוליים ==

קטגוריה:האח הגדול (טלוויזיה)
קטגוריה:פולין: תרבות
קטגוריה:סדרות טלוויזיה פולניות
פרס לב

פרס לב הוא פרס למפעל חיים בתחום של תורה עם דרך ארץ, המוענק על ידי המרכז האקדמי לב לזכרו של מייסד המכון זאב לב. הפרס מוענק מדי שלוש שנים.

== חתני הפרס ==
* 2005: פרופ' יחיאל דומב
* 2008: הרב ישראל רוזן
* 2011: הרב ד"ר אליהו רחמים זייני
* 2014: פרופ' ישראל אומן
* 2017: פרופ' עלי מרצבך

==הערות שוליים==

*
לב
קטגוריה:המרכז האקדמי לב
תחנת האוטובוסים שערי דרום במוסקבה

תחנת האוטובוסים "שערי דרום" במוסקבה (ברוסית: Московский автобусный вокзал Южные ворота) היא תחנת אוטובוסים מרכזית הממוקמת במרחק 19 ק"מ מכביש הטבעת של מוסקבה, סמוך למתחם מרכז מסחרי באותו שם בדרום העיר מוסקבה. התחנה משרתת בעיקר קווי אוטובוס בינלאומיים, נחשבת לתחנת האוטובוסים הגדולה ביותר במוסקבה (1,700 מ"ר), וממוקמת במתחם המרכז המסחרי "שערי דרום". נמצאת בבעלות חברת התחבורה "מוסגורטרנס" (ברוסית: Мосгортранс) ומופעלת על ידה.

התחנה משרתת קווי אוטובוס לדרום רוסיה ומדי יום יוצאים ממנה 200 קווי אוטובוס ומדי יום עוברים בה כ-4,000 נוסעים וכ-1.5 מיליון איש בשנה. מבנה התחנה המודרני נחנך באפריל 2015 לאחר בניה שנמשכה מיוני 2013 ועד נובמבר 2014 מכספי משקיעים פרטיים. המבנה כולל חניה לאוטובוסים, 10 מסופי הורדה והעלאת נוסעים, 4 עמדות בידוק, אולם המתנה המיועד ל-160 איש, 7 עמדות הכרטיסים ובמתחם גם בתי קפה והתחנה נגישה לנכים.

התחנה נחנכה ב-6 באפריל 2015, והיא נמצאת בקילומטר ה-19 של כביש הטבעת של מוסקבה, סמוך למרכז מסחרי באותו שם ושוכן ברובע בראטייבו בדרום מוסקבה. התחנה משרתת קווי אוטובוסים לבלאקלובו, וולגוגרד, וולגודנסק, וולז'סקי, גלנדג'יק, ליפצק, רוסטוב על הדון, סורוקי, קישינב שבמולדובה, מינסק שבבלארוס, סראטוב, סברודונצק, אליסטה, סטברופול, יאלטה שבחצי האי קרים, חרקוב שבאוקראינה ודונצק שבמחוז הבדלני דונצק.

בשנים 2017–2020, התחנה שימשה זמנית כתחנת האוטובוסים המרכזית של העיר עקב סגירת תחנת האוטובוסים המרכזית של מוסקבה לצורך שיפוצים.

==גלריה==
<gallery mode=packed heights="150px">
קובץ:Зал ожидания автовокзала «Южные ворота».jpg|אולם ההמתנה
קובץ:Перроны автовокзала «Южные ворота».jpg|מסופי התחנה
קובץ:Зона досмотра багажа и пассажиров в здании автовокзала «Южные ворота».jpg|עמדות הבידוק בתחנה
קובץ:Кассы автовокзала «Южные ворота».jpg|עמדות הכרטיסים
קובץ:Международный автовокзал Южные ворота (июнь 2015).jpg|מבנה התחנה
</gallery>
==ראו גם==
*תחנת האוטובוסים שערי צפון במוסקבה
==קישורים חיצוניים==

* 

קטגוריה:מוסקבה: תחבורה
קטגוריה:רוסיה: תחנות מרכזיות ומסופי אוטובוסים
רולס-רויס ריית (1938)

רולס-רויס ריית (1938)
רולס-רויס ריית (1938), שנת 1939, גרסת קבריולה
רולס-רויס ריית (1938), שנת 1939, גרסת E R קופה
רולס-רויס ריית (1938) (באנגלית: Rolls-Royce (Wraith (1938) היא מכונית סלון יוקרתית, בגרסאות סלון וקבריולה מתוצרת יצרנית רכבי היוקרה הבריטית רולס-רויס אשר יוצרו בין השנים 1938–1939.

סך הכול יוצרו 491 יחידות.

מנוע הרולס-רויס ריית מבוסס על מנוע דגם רולס-רויס 25/30 כ"ס. תאוצת ה"רולס רויס ריית (1938)" מ-0–50 מייל היא 16.4 שניות.

בהשקת הדגם מחיר היחידה בבריטניה היה 1,700 לירות שטרלינג.

משנת 2013 מייצרת חברת רולס-רויס דגם קופה הקרוי בשם זהה: רולס-רויס ריית (2013).

==גרסאות (1938)==
*סלון - 4 דלתות
*קבריולה - 2 דלתות
*קופה - 2 דלתות

==תמונות==
<gallery>
קובץ:1938 Rolls-Royce Wraith sedan (26963215710).jpg| רולס-רויס ריית (1938)
קובץ:1939 Rolls-Royce Wraith Faux Cabriolet Vanvooren.jpg| רולס-רויס ריית (1938), שנת 1939, גרסת קבריולט
קובץ:Rolls-Royce Wraith - Flickr - Alexandre Prévot.jpg| רולס-רויס ריית (1938), 4 דלתות - סלון
קובץ:Rolls Royce Silver Wraith 1939 (4645807243).jpg| רולס-רויס ריית (1938), 4 דלתות - סלון
קובץ:SC06 Rolls-Royce Wraith engine.jpg| מנוע רולס-רויס ריית (1938)
</gallery>

==ראו גם==
*רולס-רויס
*הנרי רויס
*רולס-רויס 10 כ"ס
*רולס-רויס V-8 (1905)
*רולס-רויס 30 כ"ס
*רולס-רויס סילבר גוסט
*רולס-רויס 15 כ"ס
*רולס-רויס 20 כ"ס
*רולס-רויס 20-25 כ"ס
*רולס-רויס 25/30 כ"ס
*רולס-רויס פנטום 1
*רולס-רויס פנטום 2
*רולס-רויס פנטום 3
*רולס-רויס פנטום 4
*רולס-רויס פנטום 5
*רולס-רויס פנטום 6
*רולס-רויס סילבר דאון
*רולס-רויס סילבר סראף
*רולס-רויס ריית (2013)

==קישורים חיצוניים==

*

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1938
ריית 1938
קטגוריה:מכוניות בריטיות
רולס-רויס ריית (2013)

רולס-רויס ריית (2013), שנת 2014
רולס-רויס ריית (2013), שנת 2016
רולס-רויס ריית (2013) (באנגלית: (Rolls-Royce Wraith (2013) היא מכונית סלון יוקרתית, בגרסת קופה, 2 דלתות, 4 מושבים, מתוצרת יצרנית רכבי היוקרה הבריטית רולס-רויס אשר מיוצרת משנת 2013 עד היום. מחיר הבסיס בבריטניה: 235,416 לירות שטרלינג.

חברת רולס-רויס ייצרה דגם בשם זהה בשנת 1938 בגרסאות סלון, קופה וקבריולה: רולס-רויס ריית (1938).

הדגם הוצג לראשונה בסלון המכוניות בז'נבה במרץ 2013. דגם ה"רולס-רויס ריית (2013)" התבסס על דגם ה-"Rolls-Royce Ghost".

==מאפיינים==
* משמעות המילה "Wraith" (בתרגום מאנגלית לעברית) היא "רוח רפאים" או "צל רפאים".
* תאוצה מ-0 ל-100 קמ"ש היא 4.6 שניות.
* מנועי "BMW" מסוג "BMW N74" 
* דלתות קדמיות - "דלתות התאבדות" (ציר הדלת בניגוד לכיוון התנועה)

==במשטרת דובאי==
דגם "רולס-רויס ריית (2013)" מופעל כ-ניידת משטרה במשטרת דובאי.

==תמונות==
<gallery mode="packed" heights="100">
קובץ:2013-03-05 Geneva Motor Show 8203.JPG| רולס-רויס ריית (2013) - מבט לתא הנהג
קובץ:2015-03-03 Geneva Motor Show 3608.JPG| רולס-רויס ריית (2013)
קובץ:2013-03-05 Geneva Motor Show 8202.JPG| רולס-רויס ריית (2013)
קובץ:Osaka Auto Messe 2016 (517) - Rolls-Royce WRAITH SPORTS LINE BLACK BISON EDITION.jpg| רולס-רויס ריית (2013), שנת 2016
קובץ:Rolls-Royce Wraith 01 China 2016-04-14.jpg| רולס-רויס ריית (2013), שנת 2016
</gallery>

==ראו גם==
* רולס-רויס
* רולס-רויס סילבר דאון
* רולס-רויס סילבר סראף
* רולס-רויס ריית (1938)
* רולס-רויס דאוון

==קישורים חיצוניים==

* 
==הערות שוליים==

קטגוריה:מכוניות סלון
קטגוריה:מכוניות קופה
קטגוריה:דגמי מכוניות שהושקו ב-2013
ריית 2013
קטגוריה:מכוניות בריטיות
האח הגדול (תוכנית טלוויזיה אוקראינית)

האח הגדול היא הגרסה האוקראינית של תוכנית המציאות האח הגדול המבוססת על התוכנית ההולנדית בעלת אותו שם שנוצר במקור בשנת 1997 על ידי ג'ון דה מול, מטעם חברת Endemol. התוכנית מבוססת על קבוצה של זרים, המכונים הדיירים, שגרה יחד, עשרים וארבע שעות ביממה ב"בית האח הגדול" המבודד מן העולם החיצוני. הם תחת מעקב צמוד ללא פרטיות במשך חמישה חודשים. 

הדיירים מתחרים על הימנעות מההדחה השבועית, עד שאחרון השותפים שנשאר בסוף העונה זוכה בפרס הגדול. הסדרה האוקראינית מוגשת על ידי אישיות הטלוויזיה אולגה גורבצ'בה, ומשודרת בערוץ K1.

התוכנית ספגה ביקורת על העירום הרב המוצג בה. המקלחות בתוכנית הן חסרות וילונות, פתוחות לחלוטין ומותקנות בהן מצלמות ולא קיים חדר הלבשה. תקריות של מסאז' טופלס, יחסי מין ומשימות מעודדות עירום, גרמו במספר מקרים לסערה בציבור האוקראיני.

== עונות ==
=== האח הגדול 1 ===
עונה זו החלה ב-18 בספטמבר 2011. היא כללה 20 דיירים ראשוניים, 19 אוקראינים ואחד ישראלי. הזוכה בתוכנית הייתה קריסטינה קוטביקאיה, סטודנטית מקייב שזכתה לאחר שגרפה 55% מהקולות בגמר. הרייטינג באירוע הפתיחה עמד על 0.25%.

== קישורים חיצוניים ==
* [http://www.k1.ua/uk/ אתר K1, הערוץ המשדר את התוכנית]
* 

== הערות שוליים ==

קטגוריה:האח הגדול (טלוויזיה)
קטגוריה:סדרות טלוויזיה אוקראיניות
סאה (יחידת מידה)

כלי למדידת סאה, מוזיאון [[אוצרות בחומה, עכו]]
סאה היא מידת נפח מקראית, אשר הייתה בשימוש נרחב בזמן חז"ל, ומוזכרת פעמים רבות במשנה ובתלמוד בעניינים שונים. השימוש במידה זו של סאה היה מצוי, ובעקבות זה היה אף כלי למדידת הסאה שנקרא 'סאה'. 

מידת הסאה שווה לשישה קבים ולשליש איפה. ונפחה הוא אחד מארבעים מנפח תיבה של אמה על אמה על שלוש אמות.

מידה זו משמשת גם לקביעת שטח בית סאה, על פי החישוב של שטח בו ניתן לזרוע סאה תבואה, שהם סך של אלפיים וחמש מאות אמות מרובעות (=חמישים על חמישים אמה).

== מקור מידת הסאה ==
מידת הסאה היא מידה שהייתה נהוגה כבר בזמן התורה, ואף הוזכרה בתורה, בסיפור המקראי של 'שלושת המלאכים בבית אברהם', כאשר בזמן ביקור המלאכים בביתו ציווה אברהם לשרה: . בזמן חז"ל רווח השימוש במידה זו, ושיערו על פיה במקומות רבים במשנה ובתלמוד.

== שיעור מידת סאה בימינו ==
בספרי ההלכה נחלקו האחרונים בשיעור ה'כביצה', כאשר שורש המחלוקת היא האם נתקטנו הביצים מכמות שהיו בזמן התלמוד. מחלוקת זו משפיעה אף על שיעור הסאה, מאחר ששיעור סאה אחת הוא שישה קבים, והקב שיעורו 24 ביצים, נמצא ששיעור ה'סאה' הוא 144 ביצים, ועל מנת לדעת מהי כמות מידת הסאה יש להכפיל את שיעור הביצה ב-144. ממילא אף מידת שיעור הסאה בשיעורי זמנינו תלוי בדעת אותם אחרונים מהו שיעור הביצה:

*לדעת הרב חיים נאה שנפח שיעור ביצה הוא 57.6 סמ"ק לפיכך לדעתו שיעור סאה הוא 8.3 ליטרים (8,294.4 סמ"ק), 
* ולדעת החזון איש ששיעור הביצה הוא 99.53 סמ"ק נמצא ששיעור סאה (שהוא 144 ביצים) הוא 14.3 ליטר (14,332.3 סמ"ק).

== מקומות ששיעורי חז"ל על פי מידת הסאה ==
*מקווה - שיעור מקווה הכשר לטבילה הוא רק כאשר יש בו 40 סאה מי גשמים, בפחות משיעור זה המקווה פסול.
*תרומת השקל - נעשתה בקופות של שלוש סאים.
*הקטרת הקטורת - נעשית בכל יום בכף המחזיקה שיעור סאה.
== מטבע לשון ==

מידה זו הייתה נפוצה מאוד בזמן חז"ל, בעקבות כך הפך השימוש במידה זו למטבע לשון. מידה ה'סאה' אף הוזכרה לא אחת בתלמוד בהקשרים שונים:

* הגדיש את הסאה. 
* "סאה בסאה" - דין בהלכות ריבית.
* "ארבעים סאה קצוצי תפילין נמצאו בראשי הרוגי ביתר". 
* "הרי שגזל סאה של חטין" וכו', וכיוצא בזה פעמים רבות.

==הערות שוליים==

קטגוריה:יחידות מידה: נפח
קטגוריה:יחידות מידה קדומות
קטגוריה:שיעורי חז"ל
פיקוד התקיפה הגלובלית של חיל האוויר של ארצות הברית

פיקוד התקיפה הגלובלית של חיל האוויר (באנגלית: Air Force Global Strike Command ובקיצור AFGSC) הוא פיקוד מרכזי בחיל האוויר של ארצות הברית הכפוף לפיקוד האסטרטגי של ארצות הברית. ייעוד הפיקוד הוא לספק יכולת הרתעה אסטרטגית, יכולת תקיפה גלובלית ותמיכה בלחימה.

==היסטוריה==
הפיקוד הוקם בעקבות ממצאי ועדת חקירה בראשות ג'יימס ר' שלזינגר על התנהלות חיל האוויר עם כלי הנשק הגרעיניים שברשותו. הפיקוד ממשיך את פעילותו של פיקוד האוויר האסטרטגי שנסגר ב-1992. 

בתחילת 2009 הוקמה מפקדה זמנית בבסיס חיל האוויר בולינג שבוושינגטון די. סי., אליה הועברו סמכויות ויחידות מפיקוד החלל של חיל האוויר ומפיקוד הקרב של חיל האוויר. הפיקוד קיבל אחריות על כל המפציצים האסטרטגיים בעלי יכולות נשיאת נשק גרעיני ואחריות על הטילים הבליסטים הבין-יבשתיים. במהלך 2009 התמקמה מפקדתו הראשית בבסיס ברקסדייל בלואיזיאנה. 

מדצמבר 2022 מפקד על הפיקוד גנרל תומאס בוסייר. 

==ארגון, יחידות, כלי נשק וכלי טיס==
הפיקוד כולל כ-31,000 חיילים. האמצעים העיקריים כוללים טילים בליסטיים בין-יבשתיים LGM-30 מיניטמן, מפציצים חמקניים B-2 ספיריט, מפציצים B-52 סטרטופורטרס, מפציצים B-1 לנסר, מטוסי בקרה בואינג E-4 ומסוקי בל יואי. 

היחידות העיקריות שלו הן: 
*חיל האוויר העשרים של ארצות הברית - מפקדתו בבסיס אפ.אי וורן שבויומינג.
**כנף הטילים 90 בבסיס אפ.אי וורן שבוויומינג
**כנף הטילים 91 בבסיס מינוט שבדקוטה הצפונית
**כנף הטילים 341 שבבסיס מלמסטרום במונטנה
**כנף התמיכה 377 שבסיס קירטלנד בניו מקסיקו
**להק המסוקים 582 בבסיס אפ.אי וורן שבוויומינג
**טייסת אימוני הקרקע בבסיס קמפ גיורנסי בוויומינג
**טייסת המבצעים האסטרטגיים 625 בבסיס אופיוט בנברסקה

*חיל האוויר השמיני של ארצות הברית - מפקדתו בבסיס ברקסדייל בלואיזיאנה
**כנף המפציצים השנייה בבסיס ברקסדייל
**כנף המפציצים החמישית בבסיס מינוט שבדקוטה הצפונית
**כנף המפציצים השביעית בבסיס דייס בטקסס
**כנף המפציצים ה-28 בבסיס אלסוורת' בדקוטה הדרומית
**כנף המפציצים 509 בבסיס ויטמן במונטנה

*כוחות המילואים המוקצים לפיקוד:
**כנף המפציצים 307 בבסיס ברקסדייל
**כנף המפציצים 131 בבסיס ויטמן במונטנה

*טייסת הניסויים 576 בבסיס ונדנברג בקליפורניה
*להק המבצעים האוויריים בבסיס אוטיס במסצ'וסטס
*להק השליטה והבקרה 595 בבסיס אופיוט
*שלוחה עצמאית בבסיס לנגלי שבוירג'יניה

==קישורים חיצוניים==
* 

*[http://www.afgsc.af.mil/ אתר הפיקוד]

קטגוריה:פיקודים מרכזיים של חיל האוויר של ארצות הברית
בית הנבחרים של קרוליינה הצפונית

בית הנבחרים של קרוליינה הצפונית (באנגלית: North Carolina House of Representatives) הוא הבית התחתון ואחד משני בתי המחוקקים המרכיבים את האספה הכללית של קרוליינה הצפונית (הרשות המחוקקת במדינת קרוליינה הצפונית). יחד עם בית הנבחרים, הסנאט של קרוליינה הצפונית מרכיב את כלל הרשות המחוקקת בקרוליינה הצפונית.

נכון להיום (2017), המפלגה הרפובליקנית היא השולטת ברוב בית הנבחרים של קרוליינה הצפונית, עם 72 חברים לעומת 48 למפלגה הדמוקרטית. למפלגה הרפובליקנית רוב בבית הנבחרים משנת 2011.

על מנת להיבחר לבית הנבחרים, על המתמודד להיות בן יותר מ-21 שנים.

בבית הנבחרים חברים כ-120 חברים ובראשם עומד יושב ראש בית הנבחרים. כיום, יושב ראש בית הנבחרים הוא טים מור מהמפלגה הרפובליקנית, המכהן מאז 14 בינואר 2015.

== קישורים חיצוניים ==
* 

2017 03
קטגוריה:בתים תחתונים
קטגוריה:האספה הכללית של קרוליינה הצפונית
הכל עליי (אלבום של פלד)

הכל עליי הוא אלבום הסולו השני של הראפר פלד שיצא במרץ 2016, באלבום 11 שירים כמו באלבומו הקודם. האלבום עוסק בחייו של פלד, הרע והטוב, ולכן יש בו קטעים רבים מחייו האישיים. האלבום הוא השני, לאחר ח.ר.ק.ו.ת שיצא ב-2012. השירים הכי מצליחים באלבום הם "קוקוס", "הכל עליי" ו"אין יותר טוב מזה". בריאיון לקראת יציאת האלבום סיפר פלד שהאלבום היה אמור להיקרא "לא כמו כולם" (שמו של השיר הרביעי באלבום). את האלבום הפיקו אורי שוחט ומיכאל כהן.

== שירי האלבום ==

== קישורים חיצוניים ==
*[https://genius.com/Peled-hakol-alai-lyrics הכל עלי], באתר Genius
*[https://peled.bandcamp.com/album/peled-everythings-on-me הכל עלי], באתר Bandcamp
*[https://tarbutless.com/2016/05/01/ביקורת-אלבום-פלד-הכל-עלי/ ביקורת אלבום: פלד – הכל עלי], באתר "חסר תרבות". 1 במאי 2016

קטגוריה:אלבומי פלד
קטגוריה:אלבומים בעברית
קטגוריה:אלבומים שהופקו על ידי אורי שוחט
פיקוד הקרב של חיל האוויר של ארצות הברית

מטוס [[F-22 ראפטור המבצעי הראשון בדרכו לטייסת הקרב 27 המשתייכת לפיקוד הקרב.]]
פיקוד הקרב של חיל האוויר (באנגלית: Air Combat Command ובקיצור ACC) הוא פיקוד מרכזי בחיל האוויר של ארצות הברית. משימת הפיקוד היא לבנות ולספק את הכוחות האוויריים של ארצות הברית. הפיקוד הוקם ביוני 1992 משילוב של פיקוד האוויר האסטרטגי ופיקוד האוויר הטקטי.

==ארגון==
הפיקוד כולל כ-83,000 חיילים בשירות פעיל ועוד כ-51,000 חיילים מכוחות המילואים. הוא כולל כ-1,300 כלי טיס.
*חיל האוויר הראשון - כוח האוויר של פיקוד צפון שמטרתו הגנה על השטח היבשתי של ארצות הברית באמריקה הצפונית, בפוארטו ריקו ובאיי הבתולה. מפקדתו בבסיס טינדול שבפלורידה, מורכב בעיקר מכוחות המשמר הלאומי של חיל האוויר.
**כנף הקרב 104 במסצ'וסטס
**כנף 113 במרילנד
**כנף 119 בדקוטה הצפונית ושלוחה בווירג'יניה
**כנף הקרב 120 במונטנה
**כנף הקרב 125 בפלורידה
**כנף הקרב 138 באוקלהומה
**כנף הקרב 142 באורגון
**כנף הקרב 144 בקליפורניה
**כנף הקרב 147 בטקסס
**כנף הקרב 148 במינסוטה
**כנף הקרב 158 בוורמונט
**כנף הקרב 159 בלואיזיאנה
**כנף הקרב 177 בניו ג'רזי
**להק לוחמה אלקטרונית 101 ביוטה
*חיל האוויר התשיעי - כוחות האוויר של פיקוד מרכז של ארצות הברית
*חיל האוויר ה-15 שמפקדתו בבסיס שאו בקרוליינה הדרומית. משימתו לארגן ולאמן את כוחות הפיקוד בדרום-מזרח ארצות הברית.
**כנף הקרב 1 בווירג'יניה
**כנף הקרב 4 בקרוליינה הצפונית
**כנף הקרב 20 בקרוליינה הדרומית
**כנף 23 בג'ורג'יה
**כנף אוויר-קרקע 93 בג'ורג'יה
**כנף הקרב 325 בפלורידה
*כנף הקרב 355 - ממוקמת בבסיס חיל האוויר דייוויס מונת'ן שבאריזונה. מפעילה מטוסי A-10 ת'נדרבולט II
*כנף הקרב 366 - ממוקמת בבסיס חיל האוויר מאונטיים הום באיידהו, מפעילה מטוסי F-15E
*כנף הקרב 388 - ממוקמת בבסיס חיל האוויר היל ביוטה, מפעילה מטוסי F-35 לייטנינג II ו-F-16 פייטינג פלקון
*כנף 432 - ממוקמת בבסיס חיל האוויר קריץ' שבנבדה, מפעילה כלי טיס בלתי מאוישים MQ-1 פרדטור, MQ-9 ריפר ו-RQ-170 סנטינל
*כנף בקרה אווירית 552 - ממוקמת בבסיס חיל האוויר טינקר שבאוקלהומה, מפעילה מטוסי בואינג E-3 סנטרי 
**כנף הבקרה 461 בג'ורג'יה
**כנף 633 בווירג'יניה
**טייסת כוחות ההנדסה 823 בפלורידה
**טייסת כוחות ההנדסה 819 במונטנה
*חיל האוויר העשירי - מפקדתו בבסיס המשותף של כוחות המילואים בפורט וורת' שבטקסס. חיל האוויר העשירי משתייך לפיקוד כוחות המילואים של חיל האוויר, משימתו לשמור על כשירות כוחות המילואים של חמישה פיקודים מרכזיים. כוחות המילואים של פיקוד הקרב כוללים שתי כנפות קרב, שלוש יחידות הצלה אוויריות, טייסת מפציצים, טייסת מבצעים ולהק מוטס להתראה ובקרה.
*חיל האוויר ה-12 - מפקדתו באריזונה. משימתו להוות את כוחות האוויר של פיקוד דרום.
*חיל האוויר ה-16 - מפקדתו בסן אנטוניו שבטקסס. משימתו לספק מודיעין, לוחמת סייבר ולוחמת מידע
**כנף הסיור, מעקב ומודיעין 70 במרילנד
**כנף הסיור 9 בקליפורניה
**כנף 55 בנברסקה (משימות שליטה ובקרה, סיור, מודיעין, לוחמה אלקטרונית)
**כנף הסיור, מעקב ומודיעין 480 בווירג'יניה
**משרד הקריפטוגרפיה של חיל האוויר במרילנד
**מרכז היישומים הטכניים של חיל האוויר בבסיס פטריק שבפלורידה - מטרתו מעקב אחר פיתוחים וניסויים גרעיניים ברחבי העולם

==קישורים חיצוניים==

* 

קטגוריה:פיקודים מרכזיים של חיל האוויר של ארצות הברית
יחסי קוסובו–שוודיה

שגרירות קוסובו ב[[סטוקהולם, שוודיה]]
יחסי קוסובו–שוודיה הם יחסי החוץ בין קוסובו לבין שוודיה. קוסובו הכריזה על עצמאותה מסרביה ב-17 בפברואר 2008 ושוודיה הכירה בעצמאות זו ב-4 במרץ 2008. קוסובו פתחה שגרירות בסטוקהולם ב-15 בדצמבר 2009. משרד איש הקשר השוודי בפרישטינה, אשר שודרג לאחר מכן לשגרירות מייצג את האינטרסים של שוודיה ברפובליקה של קוסובו. ב-8 במרץ 2008, שר החוץ השוודי קארל בילדט הפך לשר החוץ הראשון שביקר באופן רשמי בקוסובו מאז הקמתה.

== צבא ==
לשוודיה יש כיום 243 חיילים המשרתים בקוסובו כשומרי שלום של נאט"ו במסגרת כוח קוסובו.

==ביאורים==

==הערות שוליים==
אברהם בר מנחם

אברהם בר מנחם (16 במאי 1912 – 24 במרץ 2017) היה פוליטיקאי, דוקטור למשפטים ומגשר ישראלי. כיהן כראש חוף אשקלון הראשון וכראש עיריית נתניה החמישי, בין השנים 1967–1969 ובין השנים 1974–1978.

==ביוגרפיה==
בר מנחם נולד בעיר גיסן שבגרמניה, בשם אלפרד גוטסמוט, בן לברטה לבית ברמן ועמנואל גוטסמונט, שהיה סוחר בדים ובגדים. למד משפטים באוניברסיטה בגיסן וקיבל תואר דוקטור. בשנת 1934, בעקבות עליית היטלר לשלטון, נמלט להולנד.

בשנת 1938 עלה לארץ ישראל בנישואי סרטיפיקט והצטרף לקיבוץ גברעם, שם נישא ליוהנה, שנפטרה בשנת 2012. בשנים 1948–1950 היה מזכיר ועד גוש יישובי הנגב. בשנת 1953 נבחר לראש המועצה האזורית חוף אשקלון. בשנת 1956 עבר להתגורר בנתניה. שימש מזכיר מועצת פועלי נתניה ופעל לביסוס ההסתדרות בעיר. כעבור שש שנים נבחר לחבר מועצת העיר.

בשנת 1965 מונה לממלא מקום ראש העירייה, וביוני 1967 נבחר לראשות עיריית נתניה, במסגרת הסכם רוטציה עם ראש העירייה הקודם, משה שקד, וכיהן בתפקיד זה עד 1969. בתקופה זו תוכנן ונבנה שובר הגלים הראשון בחופי העיר. בשנת 1969 התמודד שוב על ראשות העירייה, אך הפסיד לעובד בן עמי ומונה לממלא מקום ראש העירייה. בשנת 1974 נבחר פעם נוספת לראשות העירייה, וכיהן בתפקיד זה עד 1978. בשנת 1978 כונן ברית ערים תאומות בין נתניה ועיר הולדתו, גיסן, והעיר ניס שבצרפת.

לאחר פרישתו עסק בגישור והתמיד בכך עד הגיעו לגיל 90.

נפטר ב-24 במרץ 2017, כחודשיים לפני יום הולדתו ה-105. הותיר אחריו שלושה ילדים, שמונה נכדים וחמישה עשר נינים.

==לקריאה נוספת==
* עקבות בדרך: דרך החיים של אברהם בר-מנחם, 1981

==קישורים חיצוניים==

* רינה עוזיאל בלומנטל, [http://irgun-jeckes.org/סיפורו-של-דר-אברהם-בר-מנחםרואיין-על-יד/ סיפורו של ד"ר אברהם בר מנחם], באתר של ארגון יוצאי מרכז אירופה
* רותי ברמן, [http://blinker.co.il/שרון/נתניה/להגיע-לגיל-120-זו-קללה/99017/ "להגיע לגיל 120 זו קללה"], באתר "בלינקר", 6 ביוני 2016
* [https://www.youtube.com/watch?v=qnwzYQvPtdY נתניה חוגגת יום הולדת 100 לד"ר אברהם בר מנחם], באתר YouTube
* אופירה חסיד, [http://ksn.co.il/ראש-עיריית-נתניה-בעבר-אברהם-בר-מנחם-הלך/ ראש עיריית נתניה בעבר, אברהם בר מנחם הלך לעולמו], קול השרון, 24 במרץ 2017
* 

==הערות שוליים==

קטגוריה:ראשי עיריית נתניה
קטגוריה:ראשי המועצה האזורית חוף אשקלון
קטגוריה:ישראלים ילידי גרמניה
קטגוריה:ישראלים שהגיעו לגיל מאה
קטגוריה:יהודים שהגיעו לגיל מאה
קטגוריה:אנשי העלייה החמישית
קטגוריה:מזכירי מועצות פועלים
קטגוריה:ראשי רשויות מקומיות מטעם מפא"י
קטגוריה:ראשי רשויות מקומיות מטעם העבודה
קטגוריה:ישראלים שנולדו ב-1912
קטגוריה:ישראלים שנפטרו ב-2017
קטגוריה:אישים הקבורים בנתניה
יחסי שוודיה–שווייץ

יחסי שוודיה–שווייץ הם יחסי החוץ שבין שוודיה לשווייץ. היחסים בין המדינות החלו באופן רשמי בשנת 1814 וכללו בתחילה שליחים הדדיים בין המדינות. היחסים השתדרגו בהדרגה עד שבשנת 1957 שלחה שוודיה לראשונה שגריר לשווייץ. מאז נותרו היחסים בין המדינות יציבים. לשוודיה יש שגרירות בברן, ולשווייץ יש שגרירות בסטוקהולם, מ-1915.

על פי הלשכה השוודית המרכזית לסטטיסטיקה בשנת 2000, עת התחילו המדידות, חיו בשוודיה 2,389 ילידי שווייץ. מספר השווייצרים הגרים בשוודיה גדל באופן הדרגתי, כאשר בשנת 2016 חיו בשוודיה 3,737 ילידי שווייץ, על פי הלשכה.

שגריר שוודיה בשווייץ מאז 2014 הוא מגנוס הרטוג-הולם, אשר שירת לפני כן בשגרירויות שוודיה בטאלין, ברלין וטוקיו.

שגריר שווייץ בשוודיה מאז 2016 הוא כריסטיאן שונברגר, דוקטור למדעי הטבע מציריך, אשר כיהן לפני כן, עד 2015, כשגריר שווייץ באוקראינה.

== גלריה ==
<gallery widths="240" heights="180">
קובץ:SWE embassy in Berne.JPG|שגרירות שוודיה בברן, שווייץ
קובץ:Skärsnäsvägen 18, Djursholm, jan 2017a.jpg|שגרירות שווייץ בסטוקהולם, שוודיה
</gallery>

== קישורים חיצוניים ==

== הערות שוליים ==
רועי שניידר

רועי שניידר (נולד ב-11 באוגוסט 1994) הוא משורר ישראלי.

==ביוגרפיה==
גדל ברעננה. הוא בוגר תיכון אוסטרובסקי בעירו והתוכנית הבין-תחומית לנוער של אוניברסיטת תל אביב. בגיל 16 שיריו ראו אור לראשונה במוסף הספרות של העיתון "הארץ". שיריו פורסמו בכתבי העת "הו!", "שבו" ו"גג".

ספר שיריו הראשון, "רועי שניידר ושירים אחרים", זכה בפרס פסח מיילין של האיגוד הכללי של סופרים בישראל לשנת 2012, וראה אור באותה שנה בהוצאת "ספרא".

ספר שיריו השני, "שלוש ארבע וְ", ראה אור בהוצאת "עולם חדש" בשנת 2016.

ספר שיריו השלישי, ״נבוך בארץ״, ראה אור בהוצאת מוסד ביאליק בסדרת ״כבר״, בעריכת ליאת קפלן בשנת 2023.

== קישורים חיצוניים ==
* 
* 
משיריו:
* 
* 
* 
* 
* 
* 
* 
* 
* 

על שיריו:
* 
* אלי הירש, [http://elihirsh.com/?p=4235 רועי שניידר, ושירים אחרים], "ידיעות אחרונות", 28 בספטמבר 2012
* חגית בת-אליעזר, [http://www.yekum.org/2016/10/שלוש־ארבע-וְ-–-סימפוניה-שלמה-אחת/ שלוש־ארבע וְ" – סימפוניה שלמה אחת], באתר "יקום תרבות", 5 באוקטובר 2016
* 

==הערות שוליים==

קטגוריה:משוררים כותבי עברית
קטגוריה:משוררים ישראלים
קטגוריה:משוררים להט"בים ישראלים
קטגוריה:בוגרי תיכון אוסטרובסקי
קטגוריה:ישראלים שנולדו ב-1994
יום אפרורי

יום אפרורי הוא ציור שמן על לוח עץ מאת פיטר ברויגל האב, שצויר בשנת 1565, ונמצא במוזיאון לתולדות האמנות שבווינה. זוהי יצירה גדולה יחסית, 118 × 163 ס"מ, המהווה חלק מסדרה של שישה ציורים, המתארת את חודשי השנה. מסדרה זו נותרו כיום חמישה ציורים בלבד, המתארות תקופות שונות במהלך השנה. הציור מתאר את החודשים פברואר - מרץ, בהם השמים שחורים והעצים חסרי עלים.

הציור הוא חלק מסדרת חודשי השנה: 
*ציידים בשלג (דצמבר - ינואר) 1565, המוזיאון לתולדות האמנות, וינה
*יום אפרורי (פברואר - מרץ) 1565, המוזיאון לתולדות האמנות, וינה
*קציר התבואה (יולי - אוגוסט) 1565, המוזיאון הלאומי, פראג
*הקוצרים (אוגוסט - ספטמבר) 1565, מוזיאון המטרופוליטן לאמנות, ניו יורק
*שובו של העדר (אוקטובר - נובמבר) 1565, המוזיאון לתולדות האמנות, וינה

הציור שמייצג את החודשים אפריל-מאי אבד. 

הציור ממחיש את החודשים הראשונים של השנה האזרחית, השמים שחורים והעצים ערומים. אפשר לראות בציור ילד עם כתר שעשוי מנייר, דבר שמעיד על חג ההתגלות, שנחגג על ידי הנוצרים ב-6 בינואר. הוופל אותו אוכל הילד דומה לוופלים הנאכלים בקרנבלים שנערכו לפני התענית.

השמים השחורים הים הסוער והילדים המתכוננים, מעיד על סערה שמתקרבת. מחזה אופייני בחודשים אלו של השנה.
העצים הערומים, העצים שנפלו וחוסר הימצאותם של צמחים מעיד על כך שהחורף הכה בחוזקה במקום זה. 

הצופה רואה את הציור מנקודה גבוהה. הצבעים בחזית הציור הם חמים (חום, צהוב וכתום) ואילו הצבעים ברקע הציור הם קרים (כחול, שחור וירוק) דבר המעצים את תחושת העומק.

כמו בציורים האחרים בסדרת עונות השנה גם בציור זה אפשר לזהות הרים במרחק. לצד ההרים ישנם טירות מבוצרות.

הציור ציור בזמן עידן הקרח הקטן הטמפרטורה ירדה בכל רחבי אירופה והובילה לחורפים קרים במיוחד. עידן הקרח הקטן התבטא גם בסופות רבות, כמו הסופה שמגיעה לכיוון הכפר בציור.

==קישורים חיצוניים==

* [http://www.khm.at/en/ האתר הרשמי של המוזיאון לתולדות האמנות בווינה, בו מוצג הציור יום אפרורי]

קטגוריה:ציורי שמן
קטגוריה:ציור של תקופת הרנסאנס
קטגוריה:פיטר ברויגל האב
קטגוריה:ציורים מהמאה ה-16
יחסי איחוד האמירויות הערביות – שוודיה

יחסי איחוד האמירויות הערביות–שוודיה הם יחסי החוץ בין איחוד האמירויות הערביות ובין ממלכת שוודיה. לאיחוד האמירויות יש שגרירות בסטוקהולם ולשוודיה יש שגרירות באבו דאבי. שגרירות איחוד האמירויות בסטוקהולם הוקמה ב-2004, בעוד ששגרירות שוודיה באבו דאבי הוקמה ב-2002. לפני הקמת השגרירות באבו דאבי יוצגה שוודיה באיחוד האמירויות על ידי השגרירויות שלה בג'דה ובכווית. השגרירות השוודית באבו דאבי מייצגת אותה גם עבור בחריין וכווית.

היצוא של איחוד האמירויות הערביות לשוודיה עמד בשנת 2013 על 171 מיליון קרונות, בעוד היצוא של שוודיה לאיחוד האמירויות באותה שנה עמד 4.943 מיליארד קרונות. איחוד האמירויות הוא השוק הגדול ביותר של שוודיה בעולם הערבי, אחרי סעודיה. 2 המדינות חתמו על הסכם 5-שנתי בנושא טכנולוגיית סביבה ואנרגיה, ביוני 2011. ארגון העסקים השוודי מסייע לעסקים באיחוד האמירויות.

== הערות שוליים ==
ספר רזיאל המלאך

ספר רזיאל המלאך הוא ספר קבלה קדום המתבסס על יסודות מיסטיים ומאגיים. קיים מן המאה ה-13 לכל המאוחר, ונדפס לראשונה בשנת תס"א באמסטרדם.

== קדמות הספר ==
לפי ספר הזוהר, לאדם הראשון נמסר ספר סודות על ידי "רזיאל" המלאך, ולפי הנאמר בהקדמת ספר "רזיאל המלאך" מדובר באותו ספר. חלקים מהספר ודאי נכתבו בתקופה מאוחרת, שכן מוזכרים בו תנאים ומושגים אחרים מאוחרים. ספר בשם "רזיאל" הוזכר כבר בימי הביניים, על ידי האבן עזרא (המאה ה-12), ובעקבותיו, בספר תולדות יצחק מרבי יצחק קארו (תחילת המאה ה-16). למרות הנאמר בהקדמת הספר, על פי דעתם של רוב חכמי ישראל הוא נכתב על ידי רבי אלעזר מוורמייזא, בשם "סודי רזייא" בסביבות סוף המאה ה-12. שמו "רזיאל המלאך" ניתן לו על ידי המדפיס האמסטרדמי.
על פי דעה זו, כנוטריקון לשמו של המחבר: "רזי אלעזר". לדעת רבי יעקב עמדין נכתב הספר על ידי הרב אברהם אבולעפיה (המאה ה-13) המכונה בשם 'רזיאל' (כיוון ש'אברהם' בגימטריה 'רזיאל'). רבי נחמן מברסלב, קובע גם הוא כי מקור הספר איננו אדם הראשון: . גם הרבי מליובאוויטש, הזכיר כי הספר נכתב "לפני מאות שנים" ולא אלפים. אף על פי כן, הוא התייחס אליו כאל סגולה להחזיק בבית.

== תוכן הספר ==
הספר הוא מאסף של ספרים וקטעי ספרים תוך השמטה של תכנים שאינם הולמים את היהדות, הוא מכיל גם ברייתות מענייני מעשה מרכבה. החוקר מרדכי מרגליות חילק את הספר לשישה חלקים (דפוס אמסטרדם תס"א):
# ספר המלבוש (דפים ב-ז)
# ספר "סודי רזיא" של רבי אלעזר מוורמייזא (דפים ז-כד)
# פירוש שם המפורש (דפים כד-לג)
# ליקוט מספר הרזים (דפים לד-לה)
# ספר מעשה בראשית וספר שיעור קומה (דפים לה-מ)
# קמיעות והשבעות (דפים מ- עד הסוף)

== מאגיה ==
בספר ישנם רעיונות חריגים רבים, שאף גובלים בדברי מינות ועבודה זרה, כגון השבעת ה' על ידי מעשים מסוימים, הקרבת קרבנות ותפילה אל מלאכים, וכן צורות צלב המופיעות בו (בפרט צלב אנדראס הקדוש), יש שהסיקו מכך כי אין בספר כל קדושה. אך יש שסברו שהספר במקורו לא כלל דברים אלו, וכי הם סופחו אליו בהמשך.

הספר עשיר בקבלה מעשית, ובסופו רשומים מספר קמעות. יש שכתבו שהשתרבבו לספר הרבה טעויות, ואין לסמוך על הקמעות שבו. הספר הוא מהמוקדמים במקורות היהודיים המציירים צורת כוכב משושה (הקסגרמה, המכונה מגן דוד). צורה זו מופיעה רבות בספר בשילוב מונחים קבליים.

יש המחזיקים את הספר בביתם כסגולה מפני סכנות שונות, כמו מניעת שרפה, אך יש המפקפקים בסגולה, כגון רבי נחמן מברסלב. סגולה נוספת המיוחסת לספר, היא הנחתו תחת ראש החולה או היולדת, על מנת להגן עליהם.

<gallery mode="packed" heights="250px" gallery="" caption='מתוך ספר רזיאל המלאךְ'>
קובץ:Sefer Raziel HaMalakh.pdf|דף=30
קובץ:Sefer Raziel HaMalakh. 18th century.pdf|דף=45
קובץ:Sefer Raziel HaMalakh.pdf|דף=65
קובץ:Sefer Raziel HaMalakh.pdf|דף=66
קובץ:Sefer Raziel HaMalakh. 18th century.pdf|דף=48
</gallery>

==בתרבות==
בשנת 2023 יצאה סדרת האימה מלאך משחית בכאן 11, הסדרה עוסקת בשד רצחני הזורע הרס בקהילת "ברודי" במאה שערים. הספר רזיאל המלאך מופיע בסדרה כגורם להתגלגלות הסיפור.
==קישורים חיצוניים==

* 
* 
*
*
* 

== הערות שוליים ==

קטגוריה:ארון הספרים היהודי
קטגוריה:ספרי קבלה
קטגוריה:מיתולוגיה יהודית
קטגוריה:פסאודואפיגרפיה
חתך (גאומטריה)

גליל. במקרה זה צורת החתך היא של אליפסה.]]
בגאומטריה ובמדעים, חתך הוא החיתוך של עצם, בדרך כלל במרחב התלת-ממדי, עם מישור העובר דרכו. במקרה שהעצם הוא גוף גאומטרי, החתך יהיה צורה דו-ממדית. במקרה שהעצם הוא משטח, החתך יהיה עקומה. השימוש העיקרי בחתכים הוא במתן מידע הנוגע לאלמנטים פנימיים מוסתרים, או לקוי המתאר של גוף או משטח. דוגמה ידועה לשימוש גאומטרי בחתכים היא חתכי חרוט. בנוסף לשימושים בגאומטריה, לחתכים קיימים שימושים בתחומים רבים נוספים, לרבות תיכון הנדסי ואדריכלי, רפואה, גאולוגיה, גאוגרפיה ועוד.

==דוגמה: חתכי חרוט==

חתכי חרוט הם הצורה הגאומטרית המתקבלת כאשר מישור חותך חרוט. צורת החתך תלויה בזווית שבה המישור חותך את החרוט.
אם α היא הזווית שבין ציר החרוט לקו היוצר שלו ו-β היא הזווית שבין ציר החרוט למישור החותך, אזי:
{|
|
* כאשר β = 90°, מתקבל מעגל (אדום).
* כאשר β > α, מתקבלת אליפסה (סגול).
* כאשר β = α, מתקבלת פרבולה (ירוק).
* כאשר β < α, מתקבלת היפרבולה (כחול).

מקרים מנוונים מתקבלים כאשר המישור החותך עובר דרך קודקוד החרוט:
* כאשר β = 90° או β > α, מתקבלת נקודה יחידה.
* כאשר β = α, מתקבל ישר יחיד (הוא הישר היוצר של החרוט).
* כאשר β < α, מתקבלים שני ישרים, החותכים זה את זה.
}

==חתכים בענפי מדע אחרים==

חתכים מקובלים בענפי מדע אחרים, בהם אנטומיה, רפואה, גאולוגיה וגאוגרפיה, לשם הצגת מבנהו הפנימי של עצם. 

בשרטוט טכני של עצמים נהוג להציג שלושה חתכים של העצם בשלושה מישורים מאונכים זה לזה. 

<gallery>
Pinus taeda crossx7358.JPG|חתך בגזע עץ מציג את הטבעות השנתיות שלו
Slice earth.svg|חתך של כדור הארץ מציג את המבנה הפנימי שלו
Brain sagittal.png|חתך של מוח האדם מציג את המבנה הפנימי שלו
Incandescent light bulb (no labels).svg|חתך של נורת להט מציג את מרכיביה
</gallery>

==קישורים חיצוניים==

* 

קטגוריה:גאומטריה
סוזוקי X-90

סוזוקי 
סוזוקי 
סוזוקי X-90 (ביפנית: スズキ・X-90) הוא רכב שטח קטן, 4x4, דו מושבי, מתוצרת יצרנית הרכב היפנית, סוזוקי מוטור, אשר יוצר בין השנים 1995–1997. 

סך הכל יוצרו 8,553 יחידות, 1,348 יחידות לשוק המקומי ו-7,205 יוצאו לארצות הברית.

ה-"סוזוקי X-90" הוצג לראשונה בתערוכת המכוניות בטוקיו בשנת 1993 כדגם רכב קונספט. גג הדגם נשלף.

==אבזור דגם הסוזוקי X-90==
===אבזור בטיחותי===
* כריות אוויר כפולות
* נעילת בלמים

===אבזור נוסף===
* מיזוג אוויר - אופציונלי
* תקליטור CD - דיסקים נשלפים (6)

== תמונות ==
<gallery>
1996-1997 Suzuki X-90 coupe (2009-09-04).jpg| סוזוקי X-90
Suzuki Vitara X-90 rear 20080617.jpg| סוזוקי X-90
Suzuki X90.jpg| סוזוקי X-90
Suzuki X-90 002.JPG| סוזוקי X-90
Suzuki X-90 (2058915792).jpg|סוזוקי X-90
</gallery>

==ראו גם==
* סוזוקי קפוצ'ינו
* סוזוקי CV1
* סוזוקי קיי

==קישורים חיצוניים==

קטגוריה:רכבי שטח קטנים
קטגוריה:דגמי מכוניות שהושקו ב-1995
X-90
קטגוריה:כלי רכב יפניים
סגולה (מאגיה)

סגולה היא ביטוי לתכונות או יכולות מיוחדות שיש לחפץ, למעשה טקסי או לאדם, הפועלים על פי מאגיה או אמונה להתגשמות משאלות שונות. הביטוי "סגולה" מתרחב גם על כל דבר הנראה כנוגד את דרך הטבע.

==השימוש בסגולות==
השימוש בביטוי "סגולה" החל נפוץ בימי הביניים, בשימוש עם סגולות לשמירה או לתועלת כלשהי עבור אדם המאמין בהם. במאגיה של ימי הביניים, המונח סיגיל שימש בדרך כלל כדי להתייחס לסימנים נסתר המייצגים מלאכים ושדים שונים שהמתרגל עשוי לזמן. בהקשר זה המונח sigil או sigilla נובע מהמילה הלטינית sigillum, שפירושה "חותם".<ref></ref>

סגולות נפוצות ביהדות הן קמעות מרבנים מקובלים אשר עוסקים בתורת הקבלה. יש הנוהגים להגיד פסוקים מסוימים המסוגלים לישועה, או ללכת לקברי צדיקים מתקופת התנאים או תקופות מאוחרות יותר כגון תקופת החסידות, כדי להינצל משעת צרה או לבקש ישועה.

חוקרים כגון גרשם שלום ומשה אידל הראו כי הרבה מן הסגולות המופיעות בספרות היהודית אינן ממקור יהודי.

אחת הסגולות במזרח אירופה הייתה ענידת עגיל לשמירה, הרב מנחם צבי ריבקין ענד עגיל עד יומו האחרון, כסגולה לשמירה בהמלצת הרב שמואל שניאורסון. כך תיאר שאול טשרניחובסקי סגולה זו שניתנה לו בילדותו:

==סגולות בתלמוד==
כבר בתקופת התנאים מוצאים את השימוש בסגולות. בתלמוד מובאים סיפורים שונים על שימוש בסגולות.

סגולה לשמירה מכל רע הוא הביטחון בה', כפי שמובא במסכת מנחות: "בטחו בה' עדי עד כי ביה ה' צור עולמים. אמר ליה: כל התולה ביטחונו בהקב"ה, הרי לו מחסה בעולם הזה ולעולם הבא".

סגולה לשמירת הדרך היא לוויה. מובא במסכת סוטה: "כל שאינו מלוה ואינו מתלווה כאילו שופך דמים". ועוד (שם): "כל המלווה את חברו ארבע אמות בעיר אינו ניזוק" (האדם שיצא לדרך אינו ניזוק).

סגולה להצלה מפחד מובאת במסכת מגילה: "מאן דמבעת, אף על גב דאיהו לא חזי מזליה חזי. ותקנתו, ידלג מדוכתיה ארבע גרמידי, או ליקרי קריאת שמע, או יאמר עזי דבי טבחא שמינא מינאי".

סגולה לשעת צרה היא להגיד לעילוי נשמת רבי מאיר בעל הנס: "אלהא דמאיר ענני". הסגולה מקורה במעשה המובא במסכת עבודה זרה, י"ח. מסופר שרבי מאיר הבטיח לסוהר שישחרר את גיסתו מבית בושת, שבו הוחזקה על ידי הרומאים כעונש, אם יאמר כדי להינצל "אלהא דמאיר ענני", והבטחתו התקיימה. בשל סיפורים אלו התפתחה אמונה עממית רווחת כי רבי מאיר הבטיח ישועות לכל מי שינדב צדקה לעילוי נשמתו לעניי ארץ ישראל. על כן, ישנם רבים שהולכים להתפלל ליד מה שנחשב לקברו, ותורמים כסף לצדקה. לפי המנהג, בשעת נתינת הצדקה אומרים "אלהא דמאיר עננו" פעם אחת או שלש או שבע פעמים.<ref></ref>

== ראו גם ==
* דרכי האמורי
* חוקות הגויים

==לקריאה נוספת==
* צפניה דרורי, אמונת שכל ואמונת סגולה אצל הרמב"ם, בתוך: דרכים לאמונה ביהדות, תשמ"א, עמ' 103–111. 
* ליפשיץ, סגולות ישראל

==קישורים חיצוניים==
* [http://www.seumarom.org/sgulot.html אוסף סגולות] באתר שאו מרום עיניכם

==הערות שוליים==

קטגוריה:מאגיה ביהדות
סוזוקי CV1

סוזוקי CV1 (באנגלית: Suzuki CV1) היא מכונית מיקרו, עשויה מפיברגלס, מיועדת לנוסע בודד, בעלת דלת בודדת, מתוצרת יצרנית הרכב היפנית, סוזוקי מוטור, אשר יוצרה בין השנים 1981–1985.

הנהג יכול היה להחליק לרכב מהחלונות צד ב-2 הצדדים.

בדגמים הראשונים, בקדמת הרכב היה מורכב "פנס קדמי" בודד במרכז, אשר הוחלף ל-2 פנסים קדמיים בצדדים.

מחיר הרכב היה 300,000 ין יפני (מהדורה מאוד מוגבלת של כלי רכב).

== תמונות ==
<gallery>
קובץ:1981 Suzuki CV-1 50cc pic1.JPG| סוזוקי CV1 שנת 1981
קובץ:Suzuki CV-1 (14907644180).jpg| סוזוקי CV1
</gallery>

==ראו גם==
* סוזוקי מוטור
* מכונית מיקרו
* סוזוקי קפוצ'ינו
* סוזוקי טווין
* סוזוקי Suzulight

==קישורים חיצוניים==

* [https://www.youtube.com/watch?v=LH2BCEwoeck סוזוקי CV1] (1:50 דקות), יו-טיוב

קטגוריה:מכוניות מיקרו
קטגוריה:מכוניות עשויות פיברגלס
קטגוריה:דגמי מכוניות שהושקו ב-1981
CV1
קטגוריה:כלי רכב יפניים
יוסף להב

יוסף להב סלמה (נולד ב-1933) הוא אתלט עבר ישראלי. אלוף ישראל ושיאן ישראל בריצות בינוניות ובריצות ארוכות מ-800 מטר ועד ל-5000 מטר. בעל שתי מדליות כסף מהמכביה הרביעית (1953). זכה להדליק את הלפיד במכביה השישית (1961).

== ביוגרפיה ==
להב התאמן במועדון מכבי חיפה.

במכביה השלישית שנערכה בשנת 1950 סיים להב במקום השביעי, בריצת 1500 מטר בתוצאה של 4:24.4 דקות.

באליפות ישראל שנערכה באצטדיון המכביה בתל אביב ביוני 1952 זכה במדליית זהב בריצת 1500 מטר בתוצאה של 4:23 דקות.

במכביה הרביעית שנערכה בשנת 1953 זכה להב בשתי מדליות כסף, בריצת 1500 מטר בתוצאה של 4:12.4 דקות, אחרי סילבר מאנגליה (4:12.4 דקות) ולפני איגרא (4:13.6 דקות), שניהם מאנגליה ובריצת 5000 מטר בתוצאה של 15:55.6 דקות, אחרי מייק רובינוביץ' מדרום אפריקה שקבע שיא מכביה חדש של 15:46.4 דקות ולפני בנימין סאדק מישראל (16:29.5 דקות).

באליפות ישראל שנערכה בשנת 1955 זכה להב בשתי מדליות, זהב וכסף. מדליית זהב, בריצת 1500 מטר בתוצאה של 4:10.2 דקות, לפני י. בורנשטיין מהפועל משמרות (4:10.8 דקות) ובנימין סאדק מהפועל גן שמואל (4:17.8 דקות). מדליית כסף, בריצת 800 מטר בתוצאה של 2:03.6 דקות, אחרי ברדיצ'בסקי (2:02.8 דקות) ולפני נתנוביץ מהפועל תל אביב (2:04.8 דקות).

במרתון משמר הירדן (מרוץ הגליל של איגוד הפועל) שנערך במרץ 1955, זכה להב במקום השני בתוצאה 2:39:07 שעות.

באפריל 1955 זכה להב במרוץ אידלסון, למרחק של 3000 מטר בתוצאה 9:46.3 דקות. בשנת 1957 הוא זכה שוב במרוץ אידלסון ובשנת 1958 הוא זכה פעם שלישית במרוץ אידלסון, למרחק של 3000 מטר בתוצאה של 9:38.4 דקות. 

בתחרות שנערכה ב-13 באפריל 1960 קבע להב בריצת 1500 מטר שיא ישראלי חדש של 4:03.3 דקות. 

במכביה השישית שנערכה בשנת 1961 זכה להב לכבוד להדליק את הלפיד בטקס הפתיחה. בתחרויות עצמן הוא סיים במקום חמישי בריצת 5000 מטר בשיא ישראלי חדש של 15:32.2 דקות.

במרוץ התבור למרחק 10,500 מטר שנערך בשנת 1965 זכה להב במדליית כסף בתוצאה של 38:49.8 דקות, אחרי דוד שמחוני מהפועל העוגן (36:39.9 דקות) ולפני אברהם קהלני (39:08.3 דקות).

באליפות העולם לוותיקים שהתקיימה בשנת 1987 זכה להב במקום ה-12 בריצת 10,000 מטר בתוצאה של 40:25.0 דקות.

== שיאים אישיים ==
* ריצת 1500 מטר: 4:03.3 דקות (1960), שיא ישראל בעבר
* ריצת 5000 מטר: 15:32.2 דקות (1961), שיא ישראל בעבר
* ריצת מרתון: 2:39:07 שעות (1965)

==קישורים חיצוניים==
* 
* 

==הערות שוליים==

קטגוריה:אלופי ישראל בריצה
קטגוריה:שיאני ישראל בריצה
קטגוריה:רצים ישראלים למרחקים בינוניים
קטגוריה:רצים ישראלים למרחקים ארוכים
קטגוריה:ישראלים שנולדו ב-1933
פוג'י קבין

פוג'י קבין
פוג'י קבין (באנגלית: Fuji Cabin) היא מכונית מיקרו, תצורת תלת אופן, עשויה מפיברגלס, אשר יוצרה על ידי חברת "Fuji Toshuda Motors" היפנית בין השנים 1955–1958. 

סך הכול יוצרו 85 יחידות.

הדגם בעל 2 מושבים (נהג+נוסע) קדמיים. בכל צד - דלת כניסה.

ה"פוג'י קבין" הוצגה לראשונה בתערוכת המכוניות בטוקיו בשנת 1955.

הדגם תוכנן על ידי המהנדס Ryuichi Tomiya.

==אפיוני דגם ה- "פוג'י קבין"==
* בעלת 3 גלגלים - (2 קדמיים, 1 אחורי)
* גוף הרכב עשוי מפיברגלס
* מנוע אחורי - תחת הרצפה האחורית - מיד לאחר תא הנוסעים
* 2 מושבים קדמיים (2 דלתות)
* תאורת חזית הרכב על ידי פנס בודד
* הגה - בצורת חצי סהר
* מגב בודד - לחלון השמשה הקדמית

==ראו גם==
* מכונית מיקרו
* פיברגלס
* תלת אופן

==לקריאה נוספת==
* [http://www.carstyling.ru/en/entry/Fuji_Cabin_Model_5A_1955/images/5244/ פוג'י קבין - תמונות ]
* [http://enso.readymag.com/microcars/ מכוניות מיקרו ] (ראה : פוג'י קבין)
* [http://www.microcarmuseum.com/tour/fujicabin.html פוג'י קבין ] (1955 Fuji Cabin - Microcar Museum)

==קישורים חיצוניים==

* [https://www.youtube.com/watch?v=Ql2XH12SeGg פוג'י קבין ] (3:28 דקות), יו-טיוב

קטגוריה:מכוניות מיקרו
קטגוריה:מכוניות עשויות פיברגלס
קטגוריה:מכוניות תלת אופן
קטגוריה:מכוניות מנוע אחורי
קטגוריה:דגמי מכוניות שהושקו ב-1955